Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14359

2. Megjegyzés. - A kritikus és érzékenységi területek meghatározásának célja az, hogy megfelelő védelmet nyújtsanak az MLS útirány-vezetési jelei részére. Az a mód, amelynek megfelelően ezt a szakkifejezést alkalmazzák, az Államok között változó lehet. Néhány Államban a "kritikus terület" szakkifejezést használják annak a területnek a leírására is, amelyre itt az érzékenységi terület kifejezés utal. 4.3.2 A kritikus és érzékenységi területeknek azok a jellemző példái, amelyeknek védelmet kell biztosítani, a G-23. és G-24. ábrán kerülnek bemutatásra. A G-23. és G-24. számú ábrákhoz kapcsolódó táblázatos értékeket azokra a megközelítési eljárásokra kell alkalmazni, amelyeknek a magassági szöge három fokos, vagy annál nagyobb értékű. A jel minőség biztosításához az szükséges, hogy szabályszerűen tiltsák meg a járművek és a guruló, vagy parkoló légijárművek belépését és tartózkodását ezen a területen belül az összes MLS üzemeltetés idején. Minden egyes oldalszög és magassági szög antenna kritikus területet meg kell határozni. Megfelelő jelző eszközök biztosítása válhat szükségessé az olyan gurulóutakon és utakon, amelyek a kritikus területekbe belenyúlnak, a járművek és légijárművek belépésének korlátozása céljából. 4.3.3 Számítógépes modellezési technikát lehet alkalmazni a különféle méretű és elhelyezkedésű, különböző helyzetű építmények, vagy repülőgépek által okozott jel zavarás nagyságának és fennállási idejének kiszámítására. A jellemző paraméterek, amelyek az ilyen modellezés működtetéséhez szükségesek, azok az antenna sugárnyaláb szélesség és a reflektáló, valamint az árnyékoló akadályok mérete, helye és elhelyezkedése. A földön lévő légijárművek által okozott maximális megengedhető többutas jel csökkenés számításba vételével meghatározhatók a megfelelő kritikus és érzékenységi területek. Ez a módszer került alkalmazásra a G-23. és G-24. ábra kidolgozásánál, számítógéppel történt modellezés olyan megerősítése után, amely magába foglalta a kiválasztott pontok számítógépes eredményeinek és a parkoló légijárműveknek az MLS útirány-vezetési jeleire gyakorolt interferenciája tényleges területi és helyszíni adataival való összehasonlítását. 4.3.4 A kritikus területek ellenőrzése és az érzékenységi területeknek a repülőtéren történő kijelölése tulajdonképpen általában kielégítő lesz az MLS jeleinek a nagy állandó földi 'szerkezetek' által okozott többutas terjedési hatások elleni védelmére. Ez különösképpen akkor fontos, amikor egy új épület méreteit tervezik. A repülőtér határain kívül lévő 'szerkezetek' általában nem fognak problémát okozni az MLS jel minőségére addig, ameddig a szerkezetek az akadálykorlátozási követelményeket kielégítik. 4.3.5 A védett zónák határvonala (azaz az összekapcsolt kritikus és érzékenységi területek) úgy került meghatározásra, hogy a határvonalon kívüli légijárművek és járművek által okozott interferencia nem fog létrehozni a terjedési hatásra jellemzően megengedetteket meghaladó hibákat. Azoknak a megengedhető hibáknak a levezetésénél, amelyek a középvonali megközelítési profilokat védik, ahogy azt a G-10. és G-11. számú táblázat bemutatja, a "tiszta" és az "összetett" terjedési környezet megkapásához a következők szerint járjanak el. A megengedett rendszer hibák a megközelítési vonatkozási pontra (ARD) meghatározott rendszer hiba határértékekből és a terjedési anomáliákra rendelkezésre álló rendszer hiba halmaznál létrejövő fennmaradó részből kerülnek (négyzetes középérték (RSS) alapon) kizárásra. A földi reflexió mind a tiszta, mind az összetett helyszíneknél 'beépítésre' került, mivel az összetett környezetekben egy olyan határérték is fenn van tartva, ami befogadja a kiegészítő hibaforrásokat is, az olyanokat, mint például a tartószerkezet rezgése, a hullámelhajlásos jelek például a megközelítési fénytechnikai rendszer (ALS) lámpáiról és tartószerkezeteiről, vagy a jóval erősebb oldalirányú reflexió. Végül a fennmaradó hiba maradék 70 százaléka került kijelölésre a védett zónák határvonalának meghatározásához. Ennek megfelelően fennmaradó hiba részek állnak rendelkezésre a védett zónák határainál a szélsőséges esetekre történő meghatározásához, a nagyon tiszta terjedési környezetre - a csak földi reflexiók figyelembevételére, és a nagyon összetett környezetre - a terjedési hibák számos jelentős forrására. 2007/70/II. szám 4.3.6 Az MLS kritikus területei kisebbek, mint az ILS kritikus területei. Ahol az MLS antennák az ILS antennák közeli szomszédságában kerültek elhelyezésre, ott az ILS kritikus területek a legtöbb esetben védelmet biztosítanak az MLS-re a megegyező megközelítési pályákra. Megjegyzés. - Az MLS kritikus és érzékenységi területeinek csökkentését olyan mérések, vagy elemzések útján lehet megkapni, amelyek az adott környezetet veszik figyelembe. Az az ajánlott, hogy a minta méréseket legalább 15 méterenként (50 láb) végezzék el. 4.3.7 Oldalszög. Az olyan oldalszög adó antennáknál, amelyek egy, a nulla fokos oldalszögön kijelölt megközelítést szolgálnak ki, az oldalszög adó antenna és a futópálya megállási vége közötti területet kell kritikus területként kijelölni. A G-23. számú ábrán lévő érzékenységi terület biztosít további jel védelmet akkor, amikor alacsony látástávolság melletti üzemeltetések vannak folyamatban. Általában véve, az oldalszög antenna érzékenységi területe a futópálya határvonalain belülre fog esni úgy, hogy megfelelő ellenőrzést lehet gyakorolni minden mozgó forgalom felett azért, hogy megakadályozzák az MLS jelek elfogadhatatlan zavarását. A G-12A. táblázatban megadott érzékenységi terület hosszak kifejlesztésénél az volt alapfeltételként elfogadva, hogy a leszállt B-727 (vagy B-747) típusú repülőgép már elhagyta a futópályát, mielőtt a leszálló repülőgép eléri a 90 méteres (300 láb) magasságot (vagy a 180 métert (600 láb) a B-747-nél)). Ez az alapfeltétel a következő figyelembe veendő tényezők eredményeként jött létre:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes